recursal/SuperWikiNEXT-32B huggingface dataset:
***உலகின் பாலூட்டி சிற்றினங்கள்: வகைப்பாட்டியலும் புவியியல் குறிப்புகளும்*** (*Mammal Species of the World: A Taxonomic and Geographic Reference*) என்பது பாலூட்டிகளில் அறியப்பட்ட பாலூட்டிகளின் விளக்கங்கள் மற்றும் நூலியல் தரவுகளை வழங்கும் நிலையான மேற்கோள் பணியாகும். இது இப்போது அதன் மூன்றாவது பதிப்பினைக் கொண்டுள்ளது. இப்பதிப்பு 2005ஆம் ஆண்டின் பிற்பகுதியில் வெளியிடப்பட்டது. இதனை டான் இ. வில்சன் மற்றும் டீஆன் எம். ரீடர் தொகுத்தளித்தனர்.

இதனுடைய இணையப் பதிப்பு பக்நெல் பல்கலைக்கழகத்தால் வழங்கப்படுகிறது. இதில் சிற்றினங்களின் பெயர்களைத் தனிப்பயன் அகராதியாகப் பதிவிறக்கம் செய்யலாம். ஒரு பகுதி இணையப் பதிப்பு கூகுள் புத்தகத்தில் (Google Books) கிடைக்கிறது (கீழே உள்ள "வெளி இணைப்புகள்" பார்க்கவும்).

சரிபார்ப்பு பட்டியல் குழு உபாசி தொகுத்தல் மற்றும் புதுப்பித்தல் ஆகியவற்றிற்குப் பொறுப்பாகும். 2015ஆம் ஆண்டிற்கான இதன் வருடாந்திர அறிக்கையில், உபாசி 4வது பதிப்பிற்காக ஜான்ஸ் ஹாப்கின்ஸ் ஊடகத்துடன் ஒப்பந்தத்தில் இருப்பதாகக் குழு குறிப்பிட்டது. இதனைத் தொகுக்கும் பணியினை டீஅன் எம் ரீடர் மற்றும் கிறிஸ்டோபர் எம். கெல்கன் மேற்கொள்வர். இத்தரவுத்தளமானது பதிப்பாசிரியர்களுக்காகத் திருத்தக்கூடியதாக மாற்றப்பட்டுள்ளது. இது உடனடி இணையதள புதுப்பிப்புகளுக்கு வழிவகுக்கும். இதனை 2017-ல் வெளியிடத் திட்டமிடப்பட்டது.

மேற்கோள்கள்
-----------

1. ↑  Wilson, D. E. and Reeder, D. M. (eds), தொகுப்பாசிரியர் (2005). *Mammal Species of the World* (3rd edition ). Johns Hopkins University Press. ISBN 0-801-88221-4. .
2. ↑  Checklist Committee 2015

வெளி இணைப்புகள்
---------------

* பக்னெல் பல்கலைக்கழகத்தால் நடத்தப்பட்ட தளம்
* தேடலை பக்னெல் பல்கலைக்கழகம் வழங்குகிறது
* MSW3 க்கான ஸ்மித்சோனியன் வலைத்தளத்தின் காப்பகப்படுத்தப்பட்ட பதிப்பில் உள்ள டாக்சன் உலாவி
* கூகுள் புக்ஸில் *உலகின் பாலூட்டி இனங்கள்*
**உலகில் உள்ள மீன்கள்** (*Fishes of the World*, **ஃபிசசு ஒஃப் தி வர்ல்டு**) என்பது மீன்களின் தொகுதியியலுக்கான (systematics) ஒரு நிலையான மேற்கோள் நூலாகும். இதை எழுதியவர் சூசை எசு. நெல்சன் (Joseph S. Nelson) என்பவர். இதில் சுமார் 25,000 மீன்களுக்கான தெளிவு மற்றும் விரிவான விளக்கங்களுடன் தரப்பட்டுள்ளது. 2006ம் ஆண்டில் அமெரிக்காவில் உள்ள வைலி பதிப்பகத்தினரால் இதன் நான்காம் பதிப்பு வெளியிடப்பட்டது.

இதன் முதல் பதிப்பு 1976ம் ஆண்டு வெளிவந்தது. அதனைத் தொடர்ந்து 1984 மற்றும் 1994 (John Wiley & Sons, ISBN 0-471-54713-1) முறையே இரண்டாவது மற்றும் மூன்றாவதுப் பதிப்பு வெளிவந்தது. முதல் பதிப்பு வெளிவந்து முப்பது ஆண்டுகள் கழித்து உலகத்தில் உள்ள மீன்கள் என்னும் நூலின் நான்காம் பதிப்பு மார்ச் மாதம் 2006ம் (ISBN 0-471-25031-7) ஆண்டு வெளியானது.

ஆசிரியர்
--------

முனைவர். சூசை எசு. நெல்சன் என்பவர் 40 ஆண்டுகளுக்கும் மேலாக மீன் பற்றிய ஆய்வில் மூழ்கியிருந்தவர். இவர் ஆல்பர்டோ பல்கலைக்கழகம், எட்மாண்டன், கனடாவில் உள்ள உயிரறிவியல் துறையில் பணியாற்றி ஓய்வு பெற்ற பேராசியராவார். இவர் மீனின் மனிதர் என்றுப் பாராட்டுமளவுக்கு மீன் குறித்த நுட்பமான அறிவும் காலத்திற்கேற்ற வளர்ச்சியும் பெற்றிருந்தார். இவர் 515 மீன் குடும்பங்களைப் பற்றியும் குறைந்தது 28,000 மீன்கள் குறித்த வகைப்பாட்டையும் அறிவையும் பெற்றிருந்தார் என்பது மிகையாகாது. இவர் எழுதிய உலகில் உள்ள மீன்கள் என்னும் நூல் மீனில் பணியாற்றுபவர்களுக்கு ஒரு மிகப்பெரிய குடையாகும்.

நூலின் சிறப்புகள்
-----------------

* மீனியியலில் குறிப்பிடத்தக்க மற்றும் நிகரிலா படைப்பாகும்.
* இந்நூல் சுற்றுச்சூழல் வல்லுநர்கள், மீனியியல் வேலை செய்பவர்கள், மாணவர்கள், பரிந்துரையாளர்கள் மற்றும் தொழில் வல்லுநர்களுக்கு சிறந்த வழிகாட்டி நூலாகும்.
* அந்நூலில் குறிப்பிடப்பட்ட மீன்களைக் குறித்த செம்மையான விளக்கங்களும் அதனை விவரிக்கும் எண்ணிலடங்கா எளிமையான வரைபடங்களும் கொடுக்கப்பட்டுள்ளது.
* வகைப்பாட்டியலில் - வகைப்படுத்தப்பட்ட காரணம், முக்கியப் பண்புகள் குறித்தத் தெளிவான விளக்கமும் கொடுக்கப்பட்டுள்ளது.
* இந்நூலின் நான்காம் பதிப்பே மீன்களில் டி.என்.ஏ மூலக்கூறுப் பண்பைக் கொண்டு ஆராய்தல் பற்றிய தெளிவான அறிவு கொடுக்கப்பட்ட நூலாகும்.

மேற்கோள்கள்
-----------

1. ↑
2. ↑
3. ↑  
	* Winterbottom R, 2006, Review of "Fishes of the World" by Joseph S. Nelson, John Wiley & Sons Inc. 4th Edition; xix+601PP; 2006. ISBN 0-471-25031-7, Rev Fish Biol Fisheries, 16:227-228
வேதியியலில், **ஒன்றிணைதல்** *(coalescence)* என்பது ஒத்த உட்கூறுடைய இருமுகநிலை ஆட்களங்கள் ஒன்றிணைவதால் பெரிய முகநிலை ஆட்களம் உருவாகும் ஒரு வேதியியல் நிகழ்வாகும். அதாவது, இந்நிகழ்வில், இரண்டு அல்லது அதற்கு மேற்பட்ட தம்முள் கலக்க முடிந்த பொருள்களின் பொருண்மைகள் ஒன்றையொன்று ஈர்த்து ஒன்றாகிட பார்க்கின்றன.

பன்னாட்டு தூய, பயன்முறை வேதியியல் ஒன்றிய வரையறை

> 
> தொடும் இருபொருள்களின் அல்லது துகள்களின் எல்லை மறைந்து  
>  உருவ மாற்றங்கல் அமைந்த ஒரு பலபடி முகநிலை உருவாகி,   
> மொத்த மேற்பரப்பு சுருங்குதல்.
> 
> 
> *குறிப்பு 1*: வரையறை  எனும் மேற்கோளில் இருந்து வேறுபடுகிறது.
> 
> 
> *குறிப்பு 2*: கூட்டுகளின் உருவாக்கத்தால் பால்மத்தின் திரைதல்  
>  ஒன்றிணைவால் ஏற்படுகிறது. இந்த ஒன்றிணைவு விரிவாக நிக்ழ்ந்தால், அது *பால்மத்தைப் பிளவுறச்* செய்கிறது.
> 
> 
>

மேற்கோள்கள்
-----------

1. ↑   *IUPAC Gold Book*. doi:10.1351/goldbook.C01119.
2. ↑  Alan D. MacNaught, Andrew R. Wilkinson, தொகுப்பாசிரியர் (1997). *Compendium of Chemical Terminology: IUPAC Recommendations* (2nd ). Oxford: Blackwell Science. பன்னாட்டுத் தரப்புத்தக எண்:0865426848. .
3. ↑  Slomkowski, Stanislaw; Alemán, José V.; Gilbert, Robert G.; Hess, Michael; Horie, Kazuyuki; Jones, Richard G.; Kubisa, Przemyslaw; Meisel, Ingrid *et al*. (2011). "Terminology of polymers and polymerization processes in dispersed systems (IUPAC Recommendations 2011)". *Pure and Applied Chemistry* **83** (12): 2229–2259. doi:10.1351/PAC-REC-10-06-03. .

வெளியிணைப்புகள்
---------------

* IUPAC Gold Book
**நெவின்ஸ் செல்வதுரை** (*Nevins Selvadurai*, 15 அக்டோபர் 1863 – 28 ஏப்ரல் 1938) இலங்கைத் தமிழ் அரசியல்வாதியும், ஆசிரியரும் ஆவார். இலங்கை அரசாங்க சபையின் ஊர்காவற்துறை உறுப்பினரராகவும், யாழ்ப்பாணம் இந்துக் கல்லூரி அதிபராகவும் இருந்தவர்.

ஆரம்ப வாழ்க்கை
--------------

செல்வதுரை 1863 அக்டோபர் 15 இல் யாழ்ப்பாணம் மத்திய கல்லூரி தலைமை ஆசிரியராகப் பணியாற்றிய வில்லியம் நெவின்ஸ் சிதம்பரப்பிள்ளை என்பவருக்குப் பிறந்தார். வட்டுக்கோட்டை ஆரம்பப் பாடசாலையிலும், பின்னர் யாழ்ப்பாணம் உவெசுலியன் மத்திய கல்லூரியிலும் கல்வி கற்றார். 15 வயதில் சென்னை, மாநிலக் கல்லூரியில் சேர்ந்து அறிவியலில் சிறப்புப் பட்டம் பெற்றார்.

முத்துசுவாமி வாட்சன் என்பவரின் மகள் மார்கரெட் அன்னி பாப்பம்மா என்பவரை 1889 இல் திருமணம் புரிந்தார். இவர்களுக்குப் பல பிள்ளைகள் இருந்தனர்.

ஆசிரியப் பணி
------------

பட்டம் பெற்றுத் திரும்பிய பின்னர் யாழ்ப்பாணம் மத்திய கல்லூரியில் ஆசிரியப் பணியைத் தொடங்கினார். 1892 முதல் 1926 வரை இல் யாழ்ப்பாணம் இந்துக் கல்லூரியின் அதிபராகப் பணியாற்றினார். பின்னர் சிறிது காலம் கண்டி திரித்துவக் கல்லூரியில் அதிபராகப் பணியாற்றினார். 1923 சூன் மாதத்தில் கல்வியில் இவரது சேவைக்காக பிரித்தானிய இராச்சியத்தின் ஆணை விருது (Order of the British Empire) வழங்கப்பட்டது

அரசியலில்
---------

ஆசிரியப் பணியில் இருந்து இளைப்பாறிய பின்னர், கல்வி வாரியன், பல்கலைக்கழகக் கல்லூரிப் பேரவை போன்ற பல அமைப்புகளில் உறுப்பினராக இருந்து சேவையாற்றினார்.

1934 ஆம் ஆண்டில் இலங்கை அரசாங்க சபைக்கு ஊர்காவற்துறை தேர்தல் தொகுதியில் போட்டியிட்டு வெற்றி பெற்று அதன் உறுப்பினரானார். 1936 தேர்தலில் யாழ்ப்பாணம் தேர்தல் தொகுதியில் போட்டியிட்டு அருணாசலம் மகாதேவாவிடம் தோற்றார்.

மேற்கோள்கள்
-----------

1. 1 2 3 4 5 6 7 8  Arumugam, S. (1997). *Dictionary of Biography of the Tamils of Ceylon*. பக். 188–189. .
2. ↑  "Supplement". *The London Gazette*. 2 சூன் 1923. .
3. ↑  Rajasingham, K. T.. "Chapter 7: State Councils - elections and boycotts". *Sri Lanka: The Untold Story*. Archived from the original on 2009-06-24.. பார்த்த நாள்: 2013-06-11.
4. ↑  Dissanayake, T. D. S. A.. "Chapter 1". *War or Peace...*. .
.கெரி ஸ்மித் எழுதிய **இது ஒரு  புத்தகம் அல்ல** (*This is Not a Book*) என்னும் நூல் 2009 இல் வெளியிடப்பட்டது. இது ஒரு சாதாரண புத்தகம் அல்ல, ஏனென்றால்  வாசகர் இல்லாமல் இந்த புத்தகம்  இல்லை. புத்தகத்தில் ஏறக்குறைய எதுவும் எழுதப்படவில்லை, அதனால் வாசகரே உள்ளடக்கத்தையும் ,முடிவுகளையும் தீர்மானிப்பர்.   இந்த புத்தகத்தின் நோக்கம் பெட்டிக்கு வெளியில் யோசித்து கற்பனை செய்ய கற்றுக்கொள்வதாகும். இந்த புத்தகத்தில் முக்கிய கேள்வி: இது ஒரு புத்தகம் இல்லையென்றால், இது  என்ன? என்ற கேள்விக்கு பதில் வாசகரே தீர்மானிப்பர். 

கெரி ஸ்மித் எழுதிய இது ஒரு புத்தகம் அல்ல என்னும் நூல்  பத்திரிகை  தர்மத்தை    உடைந்து,  வாசர்களின் மன ஆர்வத்தின்      எல்லையை அதிகரிக்கிறது. அல்லது புத்தகத்தின் நகலை இழந்துவிடக்கூடிய  சூழலை குறைப்பதுடன் வாசகர்களின்   எண்ண ஓட்டத்திற்கே   கொண்டு செல்கிறது       உதாரணமாக, ஒரு வேலையை விட்டுவிட்டு, இது ஒரு புத்தகம் எழுதப்படாத ஒரு நாளில் விட்டுவிட்டு, என்ன நடக்கிறது என்பதைப் பார்க்கவும். மற்றவர்கள் கேட்கக்கூடிய உரத்த குரலைப் படியுங்கள் என்று மற்றொருவர் கூறுகிறார். மற்றவர்களுக்கு முன்பாக வேடிக்கையாகத் தேடும் ஆபத்து சில சவாலாக உள்ளது, அல்லது வாசகர் எப்பொழுதும் செய்ய விரும்பிய ஒன்றைச் செய்ய வேண்டும். ஒவ்வொரு வேலையும் இது ஒரு புத்தகம் இருக்கக்கூடாது என்று ஒரு விஷயத்தை உங்களுக்கு காட்டுகிறது.

பக்கம் 42
---------

பக்கம் 42 இல் இது ஒரு புத்தகம் காணப்படவில்லை. பல வாசகர்கள் அதை என்ன நடந்தது என்பதை விளக்க முயற்சித்தனர். நீங்கள் உத்தியோகபூர்வ பதிவுகள் படிக்க முடியும் இது ஒரு புத்தக தளம் அல்ல.

வணக்கங்களே
----------

"சீரற்ற நிகழ்வு" என்பது மாசெல் டுச்சம்பிற்கு ஒரு மரியாதையாகும், "சாளரம்" யோகோ ஓனோவுக்கு ஒரு மரியாதையாக உள்ளது, "வாய்ப்பு அறுவை சிகிச்சை" ஜான் கேஜ், "புதிர்" மற்றும் "இரகசிய ஆவணம்" ஆகியோருக்கு ஒரு மரியாதை என்பது Oulipo க்கு ஒரு மரியாதை. அதிகாரத்துவம் "என்பது ஜோஸ் சரமாகோவுக்கும்" பிரயாணம் "பாஸ் ஜான் ஆடருக்கும் ஒரு மரியாதை.

குறிப்புகள்
-----------

1. ↑  "காப்பகப்படுத்தப்பட்ட நகல்". 2017-07-13 அன்று மூலம் பரணிடப்பட்டது. 2017-07-07 அன்று பார்க்கப்பட்டது.
**காராச்சர்மா** *(Garacharma)* என்பது இந்தியாவின் ஆட்சிப் பகுதிக்கு உட்பட்ட அந்தமான் நிக்கோபார் தீவுகள் ஒன்றியப் பிரதேசத்தில் உள்ள அந்தமான் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.

மக்கள் தொகையியல்
----------------

2001 ஆம் ஆண்டின் இந்திய மக்கள் தொகைக் கணக்கெடுப்பில் உள்ளபடி இவ்வூரின் மக்கள் தொகை 9,431 ஆகும். இம்மக்கள் தொகையில் 53 சதவீதம் மக்கள் ஆண்கள் மற்றும் 47 சதவீதம் மக்கள் பெண்களாவர். காராச்சர்மாவின் கல்வியறிவு 74 சதவீதம் ஆகும். இந்த அளவு தேசிய கல்வியறிவு அளவை விட அதிகமாகும். தேசிய கல்வியறிவு சதவீதம் அப்பொழுது 59.5 சதவீதமாக இருந்தது. காராச்சர்மாவில் வாழ்ந்த மக்களில் ஆண்கள் 78 சதவீதத்தினரும் பெண்கள் 69 சதவீதத்தினரும் கல்வியறிவு பெற்றவர்களாக இருந்தனர். 12 சதவீதத்தினர் 6 வயதுக்குக் குறைவான சிறுவர்களாக இருந்தனர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.

* World Gazetteer: Garacharma பரணிடப்பட்டது 2013-02-09 at Archive.today (population)
**ஒன்று இரண்டாகப் பிரிதல் அல்லது பிளவுறல்** (*One Divides into Two*) முரண்பாடு (一分为二) என்பது 1964 இல் சீனாவில் நடந்த ஓரமைப்பின் அல்லது நிகழ்வின் முரண்பாட்டின் இயல்பு குறித்த கருத்தியல் விவாதமாகும். இந்தக் கருத்துப்படிம்ம் அல்லது எண்ணக்கரு இலெனினின் மெய்யியல் குறிப்பேடுகள் நூலில் முதலில் குறிப்பிடப்படுவதாகும்.. யாங் சியான்ழேன் எனும் சீன மெயியலாளர் *இரண்டு ஒன்றாக இணைதல்* எனும் எண்ணக்கருவை உருவாக்கி, இது தான் இணைமுரணியலின் அல்லது இயங்கியலின் முதன்மையான விதி என்றார்.. இதை மாவோயியர்கள் ஈசாப்பியப் பொருளில் விளக்கி, முதலாளியம் சமவுடைமையுடன் ஒருங்கலாம் என வாதிடலாயினர். யாங் மீது முதலில் எதிர்ப்புக் கணையை வீசியவர் ஐ. சிக்கி ஆவார். இவ்வெதிர்ப்பில் இவருடன் மாவோவும் இணைந்துகொண்டார். மேலும் வாங் உருவோழ்சூயியும் இவ்வெதிர்ப்பில் பங்களித்தார்.. எனினும் 1976 க்குப் பின்னர் யாங் மீளவேற்கப்பட்டதோடு இரண்டு ஒன்றாக இணைதல் கருத்துப்படிமமும் ஏற்கப்பட்டது.

இந்தச் சொற்றொடர்/எண்ணக்கரு *மெய்யியல் குறிப்பேடுகள்* எனும் நூலில் இலெனின் உருவாக்கிய எண்ணவோட்டத்தில் இருந்து பெற்றதாகும். "தனி முழுமை பிளவுறலும் அதன் பிளவுற்ற முரண்பகுதிகளை அறிந்திடலும் தான் இணைமுரணியலின் சாரமாகும்."

வெளி இணைப்புகள்
---------------

*
**சுபா** என்பது முகலாயப் பேரரசின் மாகாணத்தைக் குறிக்கப் பயன்படுத்தப்பட்ட சொல் ஆகும். **ஷா ஹுமைரா சுபா** என்பதன் சுருக்கமே சுபாவாகும். இச்சொல் அரேபிய மற்றும் பாரசீக மொழியில் இருந்து பெறப்பட்டது. சுபாவின் ஆளுநர் அல்லது ஆட்சியாளர் சுபாதார் என்று அழைக்கப்பட்டார்.) இந்தியத் தரைப்படையில் உள்ள அதிகாரியைக் குறிக்கப் பயன்படுத்தப்படும் சொல்லான சுபேதார் இங்கிருந்து தான் பெறப்பட்டது. 1572-1580 ஆம் ஆண்டுகளில் தனது நிர்வாகச் சீர்திருத்தங்களைப் பாட்ஷா (பேரரசர்) அக்பர் கொண்டுவந்தபோது சுபாக்கள் நிறுவப்பட்டன. ஆரம்பத்தில் மொத்தம் 12 சுபாக்கள் இருந்தன. ஆனால் அக்பரின் படையெடுப்புகள் அவரின் ஆட்சிக்கால முடிவின் போது சுபாக்களின் எண்ணிக்கையை 15 ஆக உயர்த்தியது. *சுபாக்கள்* *சர்க்கார்கள்* அல்லது மாவட்டங்களாகப் பிரிக்கப்பட்டன. *சர்க்கார்கள்* மேலும் *பர்கனாக்கள்* அல்லது *மகால்கள்* எனப் பிரிக்கப்பட்டன. அக்பருக்குப் பின் வந்தவர்கள், குறிப்பாக ஔரங்கசீப் *சுபாக்களின்* எண்ணிக்கையைத் தனது படையெடுப்புகள் மூலம் மேலும் அதிகப்படுத்தினார். 18ம் நூற்றாண்டின் ஆரம்பத்தில் முகலாயப் பேரரசு சிதைய ஆரம்பித்தபோது பல *சுபாக்கள்* சுதந்திரமாகச் செயல்பட ஆரம்பித்தன, அல்லது மராத்தியர்கள் அல்லது பிரித்தானியர்களால் வெல்லப்பட்டன.

உசாத்துணை
---------

1. ↑  George Clifford Whitworth. Subah. *An Anglo-Indian Dictionary: A Glossary of Indian Terms Used in English, and of Such English Or Other Non-Indian Terms as Have Obtained Special Meanings in India*. London: Kegan Paul, Trench & Co. 1885. p. 301.
**சுபிக்‌ஷா** ஒரு இந்திய சங்கிலித் தொடர் சில்லறை விற்பனை கடைகள் ஆகும். இது 1600 விற்பனை நிலையங்களை கொண்டு இயங்கி வந்தது. மளிகை பொருட்கள், பழங்கள், காய்கறிகள், மருந்துகள் மற்றும் தொலைப்பேசிகளும் விற்பனை செய்து வந்தது. இது 1997 இல் செயல்படத் தொடங்கியது, 2009 ஆம் ஆண்டில் நிதி முறைகேடு மற்றும் கடுமையான பண நெருக்கடி காரணமாக மூடப்பட்டது. 

ஆர் சுப்பிரமணியன் என்பவருக்கு சொந்தமான இந்த நிறுவனம் முன்னர் விஸ்வபிரியா நிதி சேவைகள் மற்றும் பத்திரங்கள் லிமிடெட் என்ற பெயரில் அழைக்கப்பட்டது. நிலையான வைப்புத்தொகை மற்றும் கடன் பத்திரங்கள் உள்ளிட்ட பல்வேறு திட்டங்களின் கீழ் ஆர் சுப்பிரமணியன் பொதுமக்களிடமிருந்து பணம் சேகரித்ததாக விசாரணையாளர்கள் தெரிவித்தனர். தனது படிப்புக்குப் பிறகு சிட்டி வங்கியில் சேர்ந்தார், ஆனால் 15 நாட்களுக்குள் விலகினார். பின்னர் அவர் ராயல் என்ஃபீல்டில் சேர்ந்தார், ஆனால் தனது சொந்தமாக தொழில் தொடங்கும் முயற்சியல் இரண்டு ஆண்டுகளுக்குப் பிறகு விலகினார். அவரது முதல் முயற்சி விஸ்வபிரியா என்ற பெயரில் நிதி சேவை மையத்தை நிறுவினார். இந்நிதி நிறுவனத்தின் மூலம் கிடைக்கப்பெற்ற நிதியின் மூலம் சுபிக்ஷா என்ற சங்கித்தொடர் சில்லறை வணிக கடைகளை தொடங்கினார்.

பெப்ரவரி 11, 2009 இல் இந்த நிறுவனம் தனது 1500 கிளைகளை மே 2009 இல் சேவைகளை நிறுத்தப் போவதாக அறிவித்தது.

சான்றுகள்
---------

1. ↑  Reporter, B. S. (19 September 2015). "From Subhiksha to Viswapriya: Subramanian's fall from grace". *Business Standard India*. 7 October 2018 அன்று பார்க்கப்பட்டது.
சங்ககாலக் காரி
--------------

### கோவலூர் அரசன் காரி

பெண்ணை ஆற்றின் கரையிலிருந்த கோவல் நகரைத் தலைநகராகக் கொண்டு ஆண்ட அரசன் மலையமான் திருமுடிக் காரி. இவன் நெடுந்தேர்க் காரி என்று சிறப்பிக்கப்பட்டுள்ளான். 

### பாமுள்ளூர் அரசன் காரி

சங்க கால மன்னன் காரி கடையெழு வள்ளல்களில் ஒருவன். இவன் முள்ளூர் (பாமுள்ளூர்?) நகரைத் தலைநகராகக் கொண்டு ஆண்டவன்.

இடைக்காலச் சோழர் காலத்துக் காரி
-------------------------------

**மாறன் காரி** என அழைக்கப்பட்ட இவன் பராந்தகன் ஆட்சிக் காலத்தில் முதல் அமைச்சனாக இருந்தவன். திருநெல்வேலி வட்டம் உக்கிரக் கோட்டை  கரவந்த புரத்தில் பிறந்த இவன் **காரி** என்ற பெயரை உடையவனாவான். இவனின் தந்தையின் பெயர் மாறன். மருத்துவன். **மதுரகவி** என்ற சிறப்புப் பெயரை உடையவனாவான் இவன் தந்தை.
மதுரைக்கு வடகிழக்கே யா.ஒத்தக்கடை என்ற கிராமத்தில் திருமாலுக்கு கற்றுளி அமைத்து கி.பி. 770 ஆம் ஆண்டளவில் நரசிங்கப் பெருமாளை அக்கோவிலுள் எழுந்தருள வைத்தான். அந்தணர்களுக்கு அக்கோயில் அருகிலேயே அக்கிரகாரம் அமைத்தும் கொடுத்தான். இவனது இப்பணியைப் பாராட்டி பராந்தகன் **மூவேந்த மங்கலப் பேரரையன்** என்ற பட்டத்தினை வழங்கிச் சிறப்பித்தான். நரசிங்கப் பெருமாள் கோவில் கல்வெட்டில் இவனைப் பற்றிய செய்திக் குறிப்பில் கலியுகம் 3871 எனக் குறிக்கப்பட்டும் உள்ளது. மேலும் இவனைப் பற்றிய குறிப்புகள் வேள்விக்குடிச் செப்பேட்டிலும் சிறப்பித்துக் குறிக்கப்பட்டுள்ளன.

அடிக்குறிப்பு
-------------

1. ↑  அம்மூவனார் - அகநானூறு 35
**திருமேனி காரி இரத்தினக் கவிராயர்** என்னும் உரைநூல் புலவர் பொ.ஊ. 16-ம் நூற்றாண்டில் வாழ்ந்தவர். **திருமேனி இரத்தினக் கவிராயர்** என்றும் **காரி இரத்தினக் கவிராயர்** என்றும் இவர் அழைக்கப்படுகிறார். ஆழ்வார் திருநகரிக்கு அருகே மூன்று கல் தொலைவிலும் ஸ்ரீவில்லிபுத்தூர் அருகிலும் உள்ள தென் திருப்பேரை என்னும் ஊரில் பிறந்து வாழ்ந்தவர். இவர் திருக்குருகைப் பெருமாள் கவிராயரின் மாணாக்கர் ஆவார். இவரது பெயரில் உள்ள 'காரி' என்பது இவரது தந்தையின் பெயர். காயிலில் வாகனமாலை படிப்பதற்கு அக்காலத்தில் இவருக்கு மானியம் வழங்கப்பட்டிருந்தது. திருமாலை வழிபடும் குடும்பத்தைச் சேர்ந்தவர். எனினும், சைவ நூல்களையும் இவர் தமது உரையில் மேற்கோள் காட்டுகிறார். இவரது ஆசிரியர் திருக்குருகைப் பெருமாள் கவிராயர் 1540–1565 ஆண்டுகளில் வாழ்ந்தவர். எனவே இவரது காலம் 1550–1575 எனக் கொள்ளப்படுகிறது. 

திருக்குறள் நுண்பொருள்மாலை என்னும் பெயரில் குறிப்புரை ஒன்றை இவர் எழுதியுள்ளார். 

1. நயனப்பத்து
2. பயோதரப்பத்து

என இவர் தமது உரையில் குறிப்பிடும் நூல்களைப் பற்றிய குறிப்பு வேறு எந்த நூலிலும் காணப்படவில்லை. நுண்பொருள்மாலையில் 639 குறள்களுக்கு மட்டுமே அவரது இலக்கண விளக்கம் கிடைத்துள்ளது.

அடிக்குறிப்பு
-------------

1. ↑  மு. அருணாசலம் (முதல் பதிப்பு 1975, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014.
2. ↑  சுந்தரமூர்த்தி, இ. (2020) (in ta). *திருமேனி காரி இரத்தினக் கவிராயர் இயற்றிய நுன்பொருள் மாலை*. சென்னை: சந்தியா பதிப்பகம்.
**சுபன்சிரி ஆறு** *(Subansiri River)* பிரம்மபுத்திரா நதியின் ஒரு கிளை நதியாகும். இந்திய மாநிலங்களான அசாம், அருணாசலப் பிரதேசம் மற்றும் சீனாவின் தன்னாட்சிப் பகுதியான திபெத் ஆகிய பகுதிகளில் சுபன்சிரி ஆறு பாய்கிறது. 442 கிலோமீட்டர் நீளம் (275 மைல்) கொண்ட இந்த ஆறு 32640 சதுர கிலோமீட்டர் (12600 சதுரமைல்) வடிநிலப்பரப்பைக் கொண்டுள்ளது. சுபன்சிரி ஆறுதான் பிரம்மபுத்திரா நதியின் மிகப்பெரிய கிளைநதியாகும். அதிகப்பட்சமாக விநாடிக்கு 18,799 கனமீட்டர் (663,900 கன அடி) தண்ணிரையும், குறைந்த பட்சமாக விநாடிக்கு 131 கன மீட்டர் (4600 கன அடி) தண்ணீரையும் சுபன்சிரி ஆறு வெளியேற்றுவதாகவும் அறியப்பட்டுள்ளது. பிரம்மபுத்திரா நதியில் பாயும் மொத்த தண்ணீரின் அளவில் சுமார் 7.92% அளவு தண்ணிரை சுபன்சிரி ஆறு வழங்குகிறது. 
இமய மலையின் சீனப்பகுதியிலிருந்து சுபன்சிரி ஆறு தோன்றி இந்தியாவின் கிழக்கிலும் தென்கிழக்கிலும் பாய்ந்து, பின்னர் அசாம் சமவெளிக்கு தெற்காகப் பாய்ந்து இலக்கீம்பூர் மாவட்டத்தில் பிரம்மபுத்திரா நதியுடன் கலக்கிறது.

தாழ்நிலை சுபன்சிரி அணை
----------------------

தாழ்நிலை சுபன்சிரி அணை அல்லது தாழ்நிலை சுபன்சிரி நீர்மின் திட்டம் என்ற மின்னுற்பத்தித் திட்டம் இவ்வாற்றின் மேல் கட்டப்பட்டு வரும் ஓர் ஈர்ப்பு அணைத்திட்டமாகும். பலத்த எதிர்ப்புகளுக்கும் பலவிதப் பிரச்சினைகளுக்கு நடுவிலும் இவ்வணை கட்டப்பட்டு வருகிறது. 
இவ்வாறு அசாமிய பொதுமக்களின் பார்வையில், கற்பனை டால்பின்கள், மீன்கள் மற்றும் மனித கதாபாத்திரங்களாக  புனையப்பட்டு அவற்றின் அடிப்படையிலேயே நோக்கப்படுகின்றது.

மேற்கோள்கள்
-----------

1. ↑  Rao, K.L. (1979). *India's Water Wealth*. Orient Blackswan. பக். 78. பன்னாட்டுத் தரப்புத்தக எண்:978-81-250-0704-3.. பார்த்த நாள்: 1 May 2011.
2. ↑  Singh, Vijay P.; Sharma, Nayan; Ojha, C. Shekhar P. (2004). *The Brahmaputra basin water resources*. Springer. பக். 82. பன்னாட்டுத் தரப்புத்தக எண்:978-1-4020-1737-7.. பார்த்த நாள்: 1 May 2011.
3. ↑
4. ↑  "காப்பகப்படுத்தப்பட்ட நகல்". 2014-10-02 அன்று மூலம் பரணிடப்பட்டது. 2016-09-21 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2014-10-02 அன்று மூலம் பரணிடப்பட்டது. 2016-09-21 அன்று பார்க்கப்பட்டது.
**சொ. நாகப்பன்** (*C. Nagappan*, அக்டோபர் 4, 1951) இந்திய உச்ச நீதிமன்ற நீதிபதி ஆவார்.. இவர் தமிழ்நாட்டின் கரூரைச் சேர்ந்தவர்.

கல்வி
-----

இவர் தம் புகுமுக வகுப்புப் படிப்பைத் திருச்சிராப்பள்ளி தூய சூசையப்பர் கல்லூரியிலும், இளம் அறிவியல் கல்வியை மதுரை மதுரா கல்லூரியிலும் பயின்றார். சென்னை சட்டக் கல்லூரியில் சேர்ந்து சட்டப் படிப்பின் தேர்வில் மூன்றாவது இடம் பெற்று வெற்றி அடைந்தார். குற்றவியல் சட்டத்தில் முது நிலை சட்ட தேர்வில் தங்கப் பதக்கம் பெற்று தேர்ச்சிப் பெற்றார்.

சட்டப் பணி
----------

அட்டர்னி ஜெனரலாக இருந்த பராசரனின் கீழ் இளையராக இருந்து வழக்கறிஞர்ப் பணியை ஆற்றினார். சட்டக் கல்லூரியில் பகுதி நேரப் பேராசிரியராகவும் இருந்தார். உயர்நீதி மன்ற கண்காணிப்புத் துறையிலும் பணி செய்தார். கடலூர், சேலம், கோவை ஆகிய நகரங்களில் செசன்சு நீதிபதியாகப் பணி புரிந்தார். 2000ஆம் ஆண்டு செப்டம்பர் 27-ல் சென்னை உயர்நீதி மன்ற நீதிபதி ஆனார். பின்னர் 2013ஆம் ஆண்டு பிப்பிரவரி 27-ல் ஒரிசா உயர்நீதி மன்ற முதன்மை நீதிபதியாக பணியமர்த்தப்பட்டார். சில மாதங்கள் கழித்து 2013 செப்டம்பர் 19 முதல் இந்திய உச்சநீதி மன்ற நீதிபதியாக பதவி உயர்வு பெற்றார். நீதிபதி நாகப்பன் இப்பதவியில் 2016 அக்டோபர் மாதம் வரை பணியாற்றினார்.

மேற்கோள்கள்
-----------

1. ↑  "Orissa HC judge elevated to Supreme Court". *Zee News*. 16 September 2013.. பார்த்த நாள்: 5 January 2014.
2. ↑  "Hon'ble Mr. Justice Chockalingam Nagappan (DoB 04.10.1951)". Supreme Court of India. 8 பெப்ரவரி 2016 அன்று பார்க்கப்பட்டது.

சான்றுகள்
---------

* 
* 
*
என். எம். ஓ. எசு. இல்லா வாயில்
**இல்லா வாயில்** (ஆங்கிலம்: *NAND Gate*) என்பது உம் வாயிலையும் இல்லை வாயிலையும் தொடராக இணைப்பதன் மூலம் பெறப்படும் தருக்கப் படலை ஆகும். இங்கே ஏதேனும் ஓர் உள்ளீடாவது பூச்சியமாக இருந்தால் மாத்திரமே வெளியீடு ஒன்று என அமைகின்றது.

குறியீடுகள்
-----------

இல்லா வாயிலுக்கு ஏ. என். எசு. ஐ. குறியீடு, ஐ. இ. சி. குறியீடு, டி. ஐ. என். குறியீடு என மூன்று வகையான குறியீடுகள் பயன்படுத்தப்படுகின்றன.

உண்மை அட்டவணை
-------------

| {\displaystyle {A}} | {\displaystyle {B}} | {\displaystyle {A\cdot B}} | {\displaystyle {\overline {A\cdot B}}} |
| --- | --- | --- | --- |
| 0 | 0 | 0 | 1 |
| 0 | 1 | 0 | 1 |
| 1 | 0 | 0 | 1 |
| 1 | 1 | 1 | 0 |

டீ மோர்கனின் விதி
-----------------

டீ மோர்கனின் விதிப்படி {\displaystyle {A}} NAND {\displaystyle {B}} {\displaystyle ={\overline {A\cdot B}}={{\overline {A}}+{\overline {B}}}}

மேற்கோள்கள்
-----------

1. ↑  ["ஆசிரியர் அறிவுரைப்பு வழிகாட்டி (ஆங்கில மொழியில்)" (PDF). 2012-01-31 அன்று மூலம் (PDF) பரணிடப்பட்டது. 2012-02-20 அன்று பார்க்கப்பட்டது. ஆசிரியர் அறிவுரைப்பு வழிகாட்டி (ஆங்கில மொழியில்)]
2. ↑  இல்லா வாயில் (ஆங்கில மொழியில்)
3. ↑  [ தர்க்க வாயில்களுடனான பூலியன் அட்சர கணிதப் பயன்பாடு (தமிழில்)]
[*தொடர்பிழந்த இணைப்பு*]
**திருப்பூர் வடக்கு வட்டம்**, தமிழ்நாட்டின் திருப்பூர் மாவட்டத்தின் 9 வருவாய் வட்டங்களில் ஒன்றாகும்.  பழைய திருப்பூர் வட்டத்தின் வடக்குப் பகுதிகளைக் கொண்டு இவ்வட்டம் நிறுவப்பட்டது. இவ்வட்டத்தின் நிர்வாகத் தலைமையிடமும் மற்றும் வட்டாட்சியர் அலுவலகமும் திருப்பூரில் உள்ளது. இவ்வட்டத்தில் 2 உள்வட்டங்களும் 7 வருவாய் கிராமங்களும் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பின்படி திருப்பூர் வடக்கு வட்டம் மற்றும் திருப்பூர் தெற்கு வட்டம் 981,247 மக்கள்தொகை கொண்டது. மக்கள்தொகையில் 499,437 ஆண்களும், 481,810 பெண்களும் உள்ளனர். 274,341 குடும்பங்கள் கொண்ட இவ்வட்ட மக்கள்தொகையில் கிராமப்புறங்களில் 6.6% வாழ்கின்றனர். இவ்வட்டத்தின் எழுத்தறிவு 85.31% மற்றும் பாலின விகிதம் 1,000 ஆண்களுக்கு, 965 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 111,796 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 959 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 76,852 மற்றும் 1,431 ஆகவுள்ளனர். மக்கள்தொகையில் இந்துக்கள் 88.8%, இசுலாமியர்கள் 7.43%, கிறித்தவர்கள் 3.55% மற்றும் பிறர் 0.22% ஆகவுள்ளனர்.

மேற்கோள்கள்
-----------

1. ↑  Tirupupur District Revenue Administration
2. ↑  திருப்பூர் வடக்கு வட்ட வருவாய் கிராமங்கள்
3. ↑  திருப்பூர் வட்டத்தின் மக்கள்தொகை பரம்பல்

| * பா
* உ
* தொ
திருப்பூர் மாவட்டம் |
| --- |
| மாவட்ட தலைநகரம் | 
* திருப்பூர்

 |  |
| மாநிலம் | 
* தமிழ்நாடு

 |
| பகுதி | 
* கொங்கு நாடு

 |
| வட்டங்கள் | 
* திருப்பூர் வடக்கு வட்டம்
* திருப்பூர் தெற்கு வட்டம்
* அவிநாசி வட்டம்
* பல்லடம் வட்டம்
* உடுமலைப்பேட்டை வட்டம்
* தாராபுரம் வட்டம்
* காங்கேயம் வட்டம்
* மடத்துக்குளம் வட்டம்
* ஊத்துக்குளி வட்டம்

 |
| மாநகராட்சி | 
* திருப்பூர் மாநகராட்சி

 |
| நகராட்சிகள் | 
* வெள்ளக்கோயில்
* பல்லடம்
* உடுமலைப்பேட்டை
* தாராபுரம்
* காங்கேயம்
* திருமுருகன்பூண்டி

 |
| பேரூராட்சிகள் | 
* ருத்திராவதி
* அவிநாசி
* குன்னத்தூர்
* கணியூர்
* குளத்துப்பாளையம்
* கொமாரலிங்கம்
* சின்னக்கம்பாளையம்
* சாமளாபுரம்
* சங்கரமநல்லூர்
* தளி
* மடத்துக்குளம்
* முத்தூர்
* மூலனூர்
* ஊத்துக்குளி

 |
| ஊராட்சி ஒன்றியங்கள் | 
* திருப்பூர்
* அவிநாசி
* பல்லடம்
* உடுமலைப்பேட்டை
* தாராபுரம்
* காங்கேயம்
* குண்டடம்
* குடிமங்கலம்
* வெள்ளக்கோயில்
* ஊத்துக்குளி
* பொங்கலூர்
* மூலனூர்
* மடத்துக்குளம்

 |
| ஆன்மிகத் தலங்கள் | 
* பகுப்பு:திருப்பூர் மாவட்டத்திலுள்ள இந்துக் கோயில்கள்

 |
| இணையதளம் |  |
மருங்கூர், சுப்பிரமணிய சுவாமி திருக்கோவில்
மருங்கூர் **சுப்பிரமணிய சுவாமி திருக்கோவில்** தமிழகத்தின் குமரி மாவட்டத்தில் மருங்கூர் எனும் ஊரில் ஒரு மலையின் மீது அமைந்துள்ளது. இக்கோவிலில் சுப்பிரமணிய சுவாமி (முருகன்) மூலக்கடவுளாக கிழக்கு திசைநோக்கி அமைக்கப்பட்டுள்ளது.

தல வரலாறு
---------

சுசீந்திரம் தாணூமாலையன் அருளால் இந்திரன் தூய்மை அடைந்த பின் அவரது வெள்ளைக் குதிரையாகிய *உச்சைச் சிரவம்* தனக்கும் சாப விமோசனம் அருளுமாறு இறைவனைக் கோரியது. இறைவனும் அதை ஏற்று சுசீந்திரத்தின் மருங்கே வடகிழக்கேயுள்ள பிரம்ம கேந்திரமான சுப்பிரமணிய சுவாமியைக் கண்டு வணங்கி நற்கதி பெறுமாறு அருள் பாலித்தார். தன்னால் சுப்பிரமணிய சுவாமியை அர்சிக்க இயலாது எனக் கருதிய குதிரை வருந்தியது. எனவே தாணுமாலையன் 'சுனந்தனை'யும் உடன் அழைத்துச் செல்லுமாறு அறிவுரை சொல்கிறார். அதன்படி குதிரை சுப்பிரமணியரை வணங்கி சாப விமோசனம் அடைகிறது.

திருமலையின் சிறப்புகள்
----------------------

சுப்பிரமணிய சுவாமி கோயில் அமைந்துள்ள இம்மலை மேற்குத் தொடர்ச்சி மலைத்தொடரின் ஓரு பகுதியாகும். இது 82 அடி உயரமுடையது. மேற்குப் புறம் உயர்ந்தும், கிழக்குப் புறம் நீண்டும் காணப்படுகிறது.

விழாக்கள்
---------

* சூர சம்காரத் திருவிழா
* பெளர்ணமி கிரிவலம்

மேற்கோள்கள்
-----------

1. ↑  கோயிலின் உள் வடக்குச் சுவரிலுள்ள தலவரலாறு
**திருமகன் ஈவெரா** (*Thirumagan EVR*; 1977 – 4 சனவரி 2023) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் தமிழக காங்கிரஸ் கட்சியின் மாநிலப் பொதுச் செயலாளராக இருந்தார்.

வாழ்க்கைக் குறிப்பு
-------------------

இவர் கோபிச்செட்டிப்பாளையத்தில் ஈ. வெ. கி. ச. இளங்கோவன் - வரலட்சுமி இணையரின் மகனாகப் பிறந்தார். இவரது இயற்பெயர் ராம். இவர் பெரியார் ஈ. வெ. ராமசாமியின் அண்ணன் ஈ. வெ. கிருஷ்ணசாமியின் கொள்ளுப்பேரனும் அவர் மகன் ஈ. வி. கே. சம்பத்தின் பேரனும் ஆவார். திருமகன் ஈவெராக்கு சஞ்சய் என்ற அண்ணன் ஒருவர் இருக்கிறார்.

அரசியல் வாழ்க்கை
----------------

தமிழக காங்கிரஸ் கட்சியின் மாநிலப் பொதுச் செயலாளராக இருந்தார். இதற்கு முன்பு 2015 ஆம் ஆண்டு முதல் தமிழ்நாடு காங்கிரஸ் கட்சியின் தகவல் தொழில்நுட்பம் மற்றும் சமூக ஊடகத் துறையின் தலைவராக இருந்துள்ளார். 2021ஆம் ஆண்டு நடைபெற்ற தமிழ்நாடு சட்டமன்ற தேர்தலில் ஈரோடு கிழக்கு சட்டமன்றத் தொகுதியிலிருந்து, இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார்.

இறப்பு
------

திருமகன் ஈவெரா உடல்நலக் குறைவால் ஈரோட்டில் உள்ள மருத்துவமனையில் சிகிச்சைப் பெற்று வந்தநிலையில் 2023 சனவரி 4 அன்று காலமானார்.

மேற்கோள்கள்
-----------

1. ↑
2. ↑   *தமிழக காங்கிரஸ் பொருளாளர் ஆனார் ரூபி மனோகரன் 32 துணை தலைவர், 57 பொதுச் செயலர் நியமனம் வசந்தகுமார், திருநாவுக்கரசர், ஈவிகேஎஸ், தங்கபாலு வாரிசுகளுக்கு பொதுச் செயலர் பதவி*. தி ஹிந்து தமிழ் நாளிதழ். 03 ஜனவரி 2021. .
3. ↑   *தமிழக காங்கிரஸ் கட்சி மாநில நிர்வாகிகள் நியமனம்: வாரிசுகளுக்கு அதிக அளவில் பதவி*. தி ஹிந்து தமிழ் நாளிதழ். 02 ஜனவரி 2021. .
4. ↑   *ஈ.வி.கே.எஸ். இளங்கோவன் மகனுக்கு காங்கிரஸில் பதவி*. தி ஹிந்து தமிழ் நாளிதழ். 10ஏப்ரல் 2015. .
5. ↑
பண்டைக்காலத்தில் இல்லியர் பழங்குடியினர் வாழ்விடத்தைக் குறிக்கும் வரைபடம்
**இல்லியர்கள்** (*Illyrians*) என்பவர்கள் பண்டைய காலத்தில் மேற்கு பால்கன் தீபகற்பத்தில் வசித்து வந்த இந்தோ-ஐரோப்பிய மொழி பேசும் மக்கள் குழுவினராவர். இவர்கள் திரேசியர்கள் மற்றும் கிரேக்கர்களுடன் சேர்ந்து மூன்று முக்கிய பேலியோ-பால்கன் மக்களில் ஒரு பிரிவினராக இருந்தனர்.

இல்லிரியர்கள் வசித்த பகுதியானது, பிற்கால கிரேக்க மற்றும் உரோமானிய எழுத்தாளர்களால் இல்லீரியா என்று அறியப்பட்டது. இவர்கள் அல்பேனியா, மொண்டெனேகுரோ, கொசோவோ,  குரோவாசியா, பொசுனியா எர்செகோவினா, மேற்கு மற்றும் நடு செர்பியா போன்ற பகுதிகளில் வாழ்ந்தனர். மேலும் மேற்கில் ஏட்ரியாட்டிக் கடல், வடக்கில் திராவா ஆறு, கிழக்கில் மொரவா ஆறு, தெற்கில் ஆஸ் (நவீன விஜோசா) ஆறு அல்லது செரானியன் மலைகளுக்கு இடையிலான சுலோவீனியாவின் உள்ள சில பகுதிகளில் வாழ்ந்தனர்.   இலிரியன் மக்களைப் பற்றிய முதல் வரலாற்றுத் தரவு கிமு 6 ஆம் நூற்றாண்டுக்கு முந்தையதாக உள்ளது. இவர்கள் பண்டைய கிரேக்க எழுத்தாளரான ஹெகாடேயஸ் ஆஃப் மிலேட்டசின் படைப்புகளில் கூறப்பட்டுள்ளனர்.

"இல்லிரியன்கள்" என்ற பெயரானது வரலாற்றுப் பதிவில் கடைசியாக 7ஆம் நூற்றாண்டு வரலாற்றுப் பதிவில் குறிப்பிடப்பட்டுள்ளது. அது முன்னாள் உரோமானிய மாகாணமான இல்லிரிகத்திற்குள் இருந்த பைசாந்திய காரிசனைக் குறித்தது.

குறிப்புகள்
-----------

1. ↑   வார்ப்புரு:Kosovo-note

அடிக்குறிப்புகள்
----------------

1. ↑  Dausse 2015
2. ↑  Wilkes 1992; Boardman & Hammond 1982
3. ↑  Schaefer 2008.
**சுபைதா பேகம் தன்ராஜ்கிர்** (Zubeida) (1911–1988) ஒரு இந்திய திரைப்பட நடிகை ஆவார். இவர் இந்தியாவின் முதல் பேசும் படமான *ஆலம் ஆரா* (1931) வில் நடித்துள்ளார். மேலும், "தேவதாஸ்" (1937), மற்றும் சாகர் மூவிடோனின் "மேரி ஜான்" போன்ற வெற்றிப் படங்களில் நடித்துள்ளார்.

இளமைப் பருவம்
-------------

சுபைதா, மேற்கு இந்தியா குசராத்து மாநிலத்திலுள்ள சூரத்தில் பிறந்தார். சுபைதா ஒரு முஸ்லீம் இளவரசி, நவாப் சித்தி இப்ராஹிம் முஹம்மது யாகூத் கான் III (சச்சின் மாநிலம்) மற்றும் பாத்திமா பேகத்திற்கு மகளாகப் பிறந்தார்.. அவளுக்கு இரண்டு சகோதரிகள் இருந்தனர், சுல்தானா மற்றும் ஷேலாடி இருவரும் நடிகைகள். மரியாதைக்குரிய குடும்பங்களில் இருந்து வரும் பெண்களுக்கு பொருத்தமான தொழிலாக திரைப்படத்தைக் கருதாத சமயத்தில் ராயல்டியை மட்டும் அனுமதித்த நேரத்தில் ஒரு இளம் வயதில் திரைப்படங்களில் நுழைந்த சில பெண்களில் ஒருவராக இருந்தார்.

தொழில்
------

"கோகினூர்" படத்தில் அறிமுக நடிகையாக நடிக்கும்போது சுபைதாவிற்கு வயது 12 மட்டுமே. 1920 களில் அவர் சுல்தானா (நடிகை)வுடன் சிறு கதாபாத்திரத்தில் நடித்துள்ளார். சுல்தானா இந்திய சினிமாவின் அழகான நடிகைகளில் ஒன்றாகவும் இருந்தார். 1924 இல் வெளிவந்த "கல்யாண் கஜினா" இரண்டு பேரும் நடித்த படங்களில் ஒன்றாகும். இதற்கு இரண்டு ஆண்டுகளுக்கு முன்னர் வெளியான சுபைதாவின் முதல் வெற்றிப் படமான 'வீர் அபிமன்யு' படத்தில், இவரது தாயார் பாத்திமா பேகமும் முக்கிய கதாபாத்திரத்தில் நடித்துள்ளார். 

Zubeida with Master Vithal, in ஆலம் ஆரா (1931)

சொந்த வாழ்க்கை
--------------

சுபைதா ஐதராபாத்து "மகாராஜா நர்சிங்கிர் தன்ராஜ்கிர் கியான் பஹதூர்" அவர்களை மணந்து கொண்டார். இவர் ஹுமாயூன் தன்ராஜ்கிர், மற்றும் துர்ரேஷ்வர் தன்ராஜ்கிர் ஆகியோரின் தாய். துர்ரேஷ்வர் விளம்பர மாதிரியான ரியா பிள்ளையின் தாய் ஆவார்.

இறப்பு
------

சுபைதா தன் இறுதிக் காலத்தை குடும்ப அரண்மனையான "தன்ராஜ் மஹாலில்" கழித்தார். இவர் 1988இல் இறந்தார்.

குறிப்புகள்
-----------

1. ↑  First Talkie Actress – Rani Zubieda பரணிடப்பட்டது 2014-10-20 at the வந்தவழி இயந்திரம் www.downmelodylane.com.
2. ↑  With Rani Zubeida Dharajgir's death:Curtain comes down on silent movie. *The Free Press Journal]]* 17 October 1988 பரணிடப்பட்டது 16 சூலை 2011 at the வந்தவழி இயந்திரம்

வெளி இணைப்புகள்
---------------

* ஐ.எம்.டி.பி இணையத்தளத்தில் சுபைதா பேகம்
* India Heritage:Performing Arts:Cinema In India:Personalities:*Silent Screen Stars*.
* Zubeida profile
**சாடில் சிகரம் தேசியப் பூங்கா** (*Saddle Peak National Park*) இந்தியாவின் அந்தமான் மற்றும் நிக்கோபார் தீவுகளில் அமைந்துள்ளது. ஒரு தேசிய பூங்காவான இது 1979 ஆம் ஆண்டு உருவாக்கப்பட்டது.

காலநிலை
-------

சாடில் சிகரம் தேசியப் பூங்காவின் பரப்பளவு 33 சதுர மைல்கள் அல்லது 85.47 சதுரகிலோமீட்டர்கள் ஆகும். குறிப்பாக கடல்சார்ந்த காலநிலை நிலவுகிறது. கோடை காலத்தில் 20-30 பாகை செல்சியசு வெப்பநிலை காணப்படுகிறது. சூன் முதல் அக்டோபர் வரை இங்கு மழைக்காலமாகும்.

விலங்குகள்
----------

அந்தமான் காட்டுப் பன்றி, அந்தமான் காட்டு மைனா, அந்தமான் இம்பீரியல் புறா, நீர் உடும்பு, ஓங்கில், திமிங்கிலம், உவர் நீர் முதலை போன்ற விலங்குகள் பூங்காவில் உள்ளன.

தாவரங்கள்
---------

சாடில் சிகரம் தேசிய பூங்காவை சுற்றிலும் இருப்பது ஈரமான, வெப்பமண்டல தாவரங்கள் நிறைந்த இலையுதிர் காடுகள் ஆகும். சிகோலோபியா, கிளெசுடேந்தசு ரோபசுட்டசு போன்ற இந்தியாவில் காணப்படாத தாவரங்கள் இங்கு காணப்படுகின்றன..

மேற்கோள்கள்
-----------

1. ↑  Bisht, R.S. (1995). *National parks of India*. New Delhi: Publications Division, Ministry of Information and Broadcasting, Govt. of India. பக். 71. பன்னாட்டுத் தரப்புத்தக எண்:8123001789.
2. 1 2  Negi, S.S. (1993). *Biodiversity and its conservation in India*. New Delhi: Indus. பக். 190. பன்னாட்டுத் தரப்புத்தக எண்:8185182884.
3. 1 2 3  Negi, S.S. (2002). *Handbook of national parks, wildlife sanctuaries, and biosphere reserves in India* (3rd rev. ). New Delhi: Indus Pub. Co.. பக். 52. பன்னாட்டுத் தரப்புத்தக எண்:8173871280.
4. ↑  *New Reports to the Flora of India from Saddle Peak National Park, North Andaman*. Rheedea. Vol. 19 (1 & 2) 69-71. 2009
A map showing major rivers in Bangladesh including Meghna.
**மேகனா ஆறு** (*Meghna River*) வங்காளதேசத்தின் மிக முக்கியமான நதிகளில் ஒன்றாகும். இந்த ஆறு கங்கைச் சமவெளியை உருவாக்கும் மூன்று பெரிய ஆறுகளுள் ஒன்றாகும். பங்களாதேஷின் உள்பகுதியில் இந்த ஆறு உற்பத்தி ஆகிறது. கிசோர்கஞ்ச் மாவட்டத்தில் பைராப் பசார் என்ற நகரத்திற்கு மேலே மேகனா உருவாகிறது. மேகனா அதன் பிரதான துணை ஆறான பத்மா ஆற்றை சந்திரபூர் மாவட்டத்தில் சந்திக்கிறது. மேகனாவின் பிற முக்கிய துணைப் ஆறுகள் தலேஷ்வரி, கும்டி மற்றும் பெனி ஆறு ஆகியவை ஆகும். போலா மாவட்டத்தில் டெகூலியா (இல்ஷா), சாபாஸ்பூர், ஹாடியா மற்றும் பாம்னி என நான்கு முக்கிய முகத்துவாரங்கள் வழியாக மேகனா வங்கக் கடலில் கலக்கிறது. வங்காளதேச எல்லைகளுக்குள் ஓடும் மேகனா ஒரு பரந்தஆறு ஆகும். போலா அருகில் ஒரு கட்டத்தில், மேகனா 12 கி.மீ பரப்பளவில் உள்ளது.

மேற்கோள்கள்
-----------

1. ↑  Masud Hasan Chowdhury (2012). "Meghna River". in Sirajul Islam and Ahmed A. Jamal. *Banglapedia: National Encyclopedia of Bangladesh* (Second ). Asiatic Society of Bangladesh.. பார்த்த நாள்: 27 February 2020.
பாரம்பரியக் காலத்தில், **இல்லீரியா** (*Illyria*, பண்டைக் கிரேக்கம்: Ἰλλυρία , *இல்லியா* அல்லது Ἰλλυρίς , *இல்லிரிஸ்* ;   ) என்பது பால்கன் தீபகற்பத்தின் மேற்குப் பகுதியில் பல பழங்குடியின மக்கள் வசித்த ஒரு பகுதி ஆகும். இல்லீரியன்கள் இந்தோ-ஐரோப்பிய மொழியான இலிரியன் மொழியைப் பேசினர். இது பண்டைய காலங்களில் தெற்கு இத்தாலியின் சில பகுதிகளில் பேசுப்பட்டதாக இருக்கலாம்.  புவியியலில் **இல்லீரிஸ்** ( *இல்லிரியாவில்* இருந்து வேறுபட்டது) என்பது சில சமயங்களில் வடக்கு மற்றும் நடு அல்பேனியாவின் அயோஸ் பள்ளத்தாக்கு வரையிலான பகுதியை வரையறுக்கப் பயன்படுத்தப்பட்டது, பெரும்பாலான காலகட்டங்களில் லேக்லேண்ட் பகுதி உள்ளிட்டப் பகுதியைக் குறிப்பிட பயன்படுத்தப்பட்டது.   ரோமானிய காலங்களில் Illyria / Illyris / Illyricum என்ற சொற்கள் தென்-கிழக்கு ஏட்ரியாட்டிக் கடற்கரை (நவீன அல்பேனியா மற்றும் மொண்டெனேகுரோ ) மற்றும் தன்யூபு, மற்றும் அட்ரியாட்டிக்கின் மேல் பகுதியிலிருந்து ஆர்டியாயி வரையிலான பகுதிகளைக் குறிப்பிட பயன்படுத்தப்பட்டது.    கிமு முதல் நூற்றாண்டின் நடுப்பகுதியில் இருந்து ரோமானியர்களால் **இலிரிகம்** என்ற சொல் பேரரசின் மாகாணத்திற்கு பயன்படுத்தப்பட்டது. இது டிரின் ஆற்றின் வடக்கே கிழக்கு அட்ரியாடிக் கடற்கரைவரை பரவியிஉந்தது. அதன் தெற்கே ரோமானிய மாகாணமான மாசிடோனியாவின் எல்லை. தொடங்கியது.

குறிப்புகள்
-----------

1. ↑  *Illyría* and *Illyrís* respectively
2. ↑  Polybius. *Histories*, 1.13.1.
3. ↑  If the Messapian language was close enough to the Illyrian language to be considered an Illyrian dialect, then Illyrian would also have been spoken in southern Italy.
4. ↑  Boardman 1982.
5. ↑  Hammond 1982.
6. 1 2  Wilkes 1995.
7. ↑  Kos 2012.
8. ↑  Dzino 2014.

வெளி இணைப்புகள்
---------------

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| தேசிய | 
* ஜெர்மனி
* செக் குடியரசு

 |
| புவிசார் | 
* Pleiades

 |
Kalidasa writing *The Cloud Messenger (Meghaduta)*, 375 CE illustration
**மேகதூதம்** (சமற்கிருதம்: Meghadūtam; "மேக தூதன்" என்று பொருள்) புகழ்பெற்ற சமற்கிருத புலவரான காளிதாசரால் இயற்றப்பட்ட ஒரு காவியம். இது தமிழில் உள்ள தூது இலக்கியத்தை ஒத்தது. 

பணி காரணமாக நீண்ட நாட்களாக திரும்பாத தலைவர், தன் மனைவிக்கு மேகத்தை தூதுவிடுவதாக இப்பாடல் அமைகிறது. இது பல்வேறு மொழிகளில் மொழி பெயர்க்கப்பட்டுள்ளது.

காவியத்தை பற்றிய குறிப்புகள்
----------------------------

இக்காவியத்தில் 111 பாடல்கள் உள்ளன, இது காளிதாசனின் மிகப் பிரபலமான படைப்புகளில் ஒன்றாகும். இப்படைப்பு 'பூர்வ-மேகம்', 'உத்தர-மேகம்' என இரு பிரிவுகளை கொண்டது. ஒரு யக்ஷன் (செல்வத்தின் அரசனான குபேர மன்னனின் ஒரு பிரஜை), தன் பணிகளை சரியாக செய்யாததால் ராஜ்யத்தில் இருந்து மத்திய இந்தியாவிற்கு விரட்டப்பட்டுவிடுகிறான். அவன் வானில் செல்லும் ஒரு மேகத்தை பார்த்து, இமயமலை அடிவாரத்தில் இருக்கும் அலகாபுரி நகரில் வசிக்கும் தன் மனைவிக்கு ஒரு தகவல் எடுத்துசெல்லுமாறு கேட்கிறான். அலகாபுரி செல்லும் வழியில் உள்ள மனதை கவரும் காட்சிகளை வழிகாட்டியாக இருக்க மேகத்திடம் கூறுகிறான் தலைவன்.

மேகதூதத்தின் பிரபலம் காரணமாக அதே போல் எழுந்த பல "ஸந்தேஶ" (தூது) காவியங்கள் பல மேகதூதம் இயற்றப்பட்ட மந்தகிரந்த சந்தத்தில் இயற்றப்பட்டுள்ளன. உதாரணமாக ஹம்ஸ-ஸந்தேஶத்தில், இராமன் சீதைக்கு தூதாக ஒரு ஹம்ஸத்தை (அன்னத்தை), வழியில் காணக்கூடிய அற்புத காட்சிகளை வர்ணித்து, அனுப்புகிறான்.

மல்லிநாதர் என்னும் அறிஞர் இதற்கு வடமொழியில் உரை எழுதியுள்ளார். 1813-இல் ஹோரேஸ் ஹேய்மேன் வில்ஸன் என்ற அறிஞரால் ஆங்கிலத்தில் மொழிபெயர்க்கப்பட்டது. பல்வேறு மொழிகளில் அதன்பிறகு மொழிபெயர்க்கப்பட்டுள்ளது. 

தீபா மேத்தாவின் 'வாடர்' என்னும் திரைப்படத்தில் இக்காவியத்திலிருந்து சில வரிகள் இடம்பெறுகின்றன.

மேலும் பார்க்க
--------------

* சகுந்தலா

மேற்கோள்கள்
-----------

1. ↑
2. ↑
3. ↑

| * பா
* உ
* தொ
காளிதாசனின் படைப்புகள் |
| --- |
| நாடகம் | 
* *மாளவிகாக்கினிமித்திரம்*
* *சாகுந்தலம்*
* *விக்கிரமோவர்சியம்*

 |
| கவிதைகள் | 
* *இரகுவம்சம்*
* *குமாரசம்பவம்*
* *ருது சம்மாரம்*
* *மேகதூதம்*

 |
**மேகமலை காசித்தும்பை** (*Impatiens megamalayana*) என்பது காசித்தும்பை இனச் செடியின் ஒரு சிற்றினமாகும். இந்தத் தாவரம் மேகமலையில் காந்திகிராம பல்கலைக்கழக உயிரியல் துறை உதவிப் பேராசிரியர் ராமசுப்பு மற்றும் ஆராய்ச்சி மாணவர்கள் செ.திவ்யா, ந.சசிகலா, சு.அஞ்சனா ஆகியோரால், புதியதாக கண்டறியப்பட்டு, சர்வதேச அங்கிகாரத்தையும் பெற்றுள்ளது.

விளக்கம்
--------

இத்தாவரம் 28 செ.மீ. முதல் 42 செ.மீ. வரையான உயரம்வரை வளரக்கூடிய குறுஞ்செடி ஆகும். இதன் பூக்கள் வெளிர் சிவப்பு நிறத்துடன் அடர் மஞ்சள் நிறத்தைக் கொண்டவை. இவை பொதுவாக சூலை முதல் அக்டோபர் வரை பூக்கும் இயல்பு கொண்டவை, கடல் மட்டத்திலிருந்து 1,451 மீட்டர் உயரம் உள்ள இடங்களில் ஈரப்பதமான பாறைப் பகுதிகளில் இவை வளரக்கூடியன. ஆண்டில் மே முதல் சூன் வரை விதைகள் முளைக்கத் தொடங்கி முழுவதுமாக வளர்ச்சி அடைந்து சனவரி மாதத்தில் அழிந்துவிடும்.

மேற்கோள்கள்
-----------

1. ↑  "Impatiens megamalayana, a new species of Impatiens from the Western Ghats, Tamil Nadu, India".. 16 ஏப்ரல் 2017 அன்று பார்க்கப்பட்டது. External link in `|publisher=` (உதவி)
2. ↑  ஒய். ஆண்டனி செல்வராஜ் (2017 ஏப்ரல்). "மேகமலையில் புதிய வகை தாவரம் கண்டுபிடிப்பு: பல்கலை. மாணவர்கள் தேடலுக்கு சர்வதேச அங்கீகாரம்". *செய்திக் கட்டுரை*. தி இந்து. 16 ஏப்ரல் 2017 அன்று பார்க்கப்பட்டது. Check date values in: `|date=` (உதவி)
**சைவக் கிரியைகள்** என்பது சிவநெறியில் ஒழுகுவோர் மந்திரம், தந்திரம், பாவனைகளுடன் செய்யும் செயல்கள் அல்லது கருமங்களைக் குறிக்கும். கிரியை என்ற சைவ சமய கலைச்சொல் பல்வேறு சந்தர்ப்பங்களில் அனுஷ்டிக்கப்படும் நியதிச்செயல்கள் என்னும் கருத்தில் சமயப் பிரமாண நூல்களில் வழங்கி வருகின்றது. கருமம், சடங்கு, பூசை என்பனவும் அதே பொருளைத்தரும் சொற்கள் ஆகும். சைவசமயிகளுக்குரிய இத்தகைய கிரியைகள் பற்றி, சிவாகமங்களும் அவற்றைச் சார்ந்த உபாகமங்களும் இவற்றின் அடிப்படையில் எழுந்த பத்ததிகளும் விரித்துக் கூறுகின்றன.

கிரியை செய்வதால் உண்டாகும் பயன்
-------------------------------

இச்சைவக் கிரியைகளைச் செய்வதால் இம்மையில் அறம், பொருள், இன்ப வாழ்வுகளைப் பெற்று வாழ்தலும், மறுமையில் வீடு பேற்றினைப் பெறுதலுமாம். கிரியைகளை முறைப்படி செய்வதனால் மனத்தூய்மை உண்டாகும்; மனத்தூய்மையினால் பரதருமங்கைகூடும். பரதருமத்தினால் ஐம்பொறி அடக்கமாகிய சாந்தி உண்டாகும் சாந்தியினால் யோகநெறி கைகூடும் யோகத்தினால் தத்துவ ஞானங் கைகூடும் தத்துவ ஞானத்தினால் பரமுத்தி சித்திக்கும். ஆகவே கிரியைகள் ஞானத்திற்கு மூலகாரணமாய் வீடு பேறாகிய பரமுத்திப்பேற்றை தரும்.

கிரியைகளின் வகைகள்
------------------

**சைவக் கிரியை** ஆன்மார்த்தக் கிரியை, பரார்த்தக் கிரியை என இரு வகைப்படும். ஆன்மார்த்தம் என்பது தன் நன்மை கருதிச் செய்யப்படும் சந்தியாவந்தனம், சிவபூசை போன்ற கிரியைகளைக் குறிக்கும். பரார்த்தம் என்பது பிறர் நன்மை கருத்திச் செய்யப்படும் ஆலய வழிபாடுகளைக் குறிக்கும். 

**ஆன்மார்த்த கிரியையானது** பூர்வக் கிரியை, அபரக் கிரியை என இரு வகைப்படும். பூர்வக் கிரியை ஓர் உயிர் தாயின் கர்பத்தில் தங்கும் காலம் முதல் பூமியிற் பிறந்து வளர்ந்து வாழ்ந்திருக்கும் காலம் வரையும் செய்யப்படுங் கிரியைகளைக் குறிக்கும். அபரக் கிரியை மரண சமயம் முதல் சபிண்டீகரணம் வரையும், அதன் மேல் வருட சிராத்தம், மகாளயம், அமாவாசை தர்ப்பணம் வரையில் விரிந்து செல்கின்றது.

**பரார்த்தக் கிரியையானது** நித்தியக் கிரியை, நைமித்தியக் கிரியை என இரு வகைப்படும். நித்தியம் என்பது ஆலயத்தில் தினமும் நடைபெறும் நித்திய பூசையைக் குறிக்கும். இது ஆலயங்களின் அமைப்புக்கும் மரபுக்கும் ஏற்ப ஒரு காலப் பூசை தொடக்கம் ஆறு காலப் பூசை, பன்னிரு காலப் பூசை (திருச்செந்தூர் முருகன் ஆலயத்தில் நடைபெறுவது) என விரிந்து செல்லும். நைமித்தியம் என்பது நித்திய பூசை வழிபாடுகளில் ஏற்படுகின்ற குறைகளை நிவர்த்தி செய்வதற்காக நடைபெறும் சிறப்பு பூசைகள், திருவிழாக்களைக் குறிக்கும்.

உசாத்துணை நூல்கள்
-----------------

* சைவக் கிரியைகள், சுப்பிரமணிய தேசிகர், சி. 1964.
* சைவத் திருக்கோவிற் கிரியை நெறி, கைலாசநாதக்குருக்கள், கா. 1963
* சைவக் கிரியை விளக்கம், சிவபாதசுந்தரம் சு.
சூரியக் குடும்பத்தில் **உட்கோள்கள் மற்றும் புறக்கோள்கள்** (*inferior and superior planets*) என்பவை பின்வருமாறு வரையறுக்கப்படுகின்றன. கோளின் சுற்றுவட்டப் பாதை பூமியின் சுற்றுவட்டப் பாதைக்குள் இருந்தால் அக்கோள் **உட்கோள்** (*inferior planet*) என்றும் அதேபோல கோளின் சுற்றுவட்டப் பாதை பூமியின் சுற்றுவட்டப் பாதைக்கு வெளியே இருந்தால் அக்கோள் **புறக்கோள்** (*superior planet*) என்றும் அழைக்கப்பட்டன. உண்மையாக உட்கோள் மற்றும் புறக்கோள் என்ற பெயர்கள் கிளாடியசு தாலமியின் புவிமைய அண்டவியலில் கோள்களை வேறுபடுத்தி அறிய பயன்படுத்தப்பட்டன. புதன் மற்றும் வெள்ளிக் கோள்களின் மேல்வட்டங்கள் பூமி மற்றும் சூரியனுடன் கோடொன்றி இருப்பதால் அவை உட்கோள்கள், என்றும் செவ்வாய், வியாழன் மற்றும் சனிக் கோள்களின் மேல்வட்டங்கள் பூமி மற்றும் சூரியனுடன் கோடொன்றாமல் இருப்பதால் அவற்றை புறக்கோள்கள் என்றும் புவிமைய அண்டவியலில் வேறுபடுத்தி அறியப்பட்டன.

16-ஆம் நூற்றாண்டில் கோப்பர்நிக்கசு என்பவரால் இச்சொற்கள் பொருளால் மாற்றம் பெற்றன. கோப்பர்நிகசு தாலமியின் புவிமைய மாதிரியை நிராகரித்தார். புவியின் சுற்றுப்பாதையுடன் ஒப்பிட்டு கோளின் உருவ அளவை மதிப்பிடுவதை மறுத்தார்.

* பூமியைக் காட்டிலும் சூரியனுக்கு அருகில் உள்ள புதன் மற்றும் வெள்ளிக் கோள்களை குறிப்பிட உட்கோள்கள் என்ற சொல்லை இவர் பயன்படுத்தினார்.
* பூமியைக் காட்டிலும் சூரியனுக்குத் தொலைவில் உள்ள செவ்வாய், வியாழன், சனி, மற்றும் பின்னர் கண்டுபிடிக்கப்பட்ட யுரேனசு, நெப்டியூன் போன்ற கோள்களைக் குறிப்பிட புறக்கோள்கள் என்ற சொல்லைப் பயன்படுத்தினார்.

சில சமயங்களில் இச்சொற்கள் மிகப் பொதுவான பொருளில் பயன்படுத்தப்பட்டன. உதாரணமாக செவ்வாயில் இருந்து பார்க்கும்போது பூமியை ஒரு உட்கோள் என்று கூறலாம்.

உட்கோள் (*inner* அல்லது *terrestrial planet*) மற்றும் "வெளிக்கோள்" (*outer planet*) என்னும் பெயர்கள் தரும் பொருளில் இருந்து இந்த வகைப்பாடு வேறுபடுகிறது. சிறுகோள் பட்டைக்கு உட்பட்டவை உட்கோள்கள் என்றும் அதற்கு உட்படாதவை வெளிக்கோள்கள் என்றும் அவை வகைப்படுத்தின. உட்கோள்கள் என்பவை குறுங்கோள்கள் அல்லது சிறுகோள்கள் (*minor planet*) என்பனவற்றிலிருந்தும் வேறுபட்டவையாகும்.

மேற்கோள்கள்
-----------

1. ↑  Lakatos, Imre; Worrall, John; Currie, Gregory (1980). Worrall, John; Currie, Gregory. ed. *The Methodology of Scientific Research Programmes*. கேம்பிறிட்ஜ் பல்கலைக்கழகப் பதிப்பகம். பக். 186. பன்னாட்டுத் தரப்புத்தக எண்:0-521-28031-1.
2. ↑  Kuhn, Thomas S. (1985). *The Copernican Revolution: Planetary Astronomy in the Development of Western Thought* (4th ). Harvard University Press. பக். 172. பன்னாட்டுத் தரப்புத்தக எண்:0-674-17103-9.
14 ஆகத்து 2022 அன்று மதுரையில் நடந்த விக்கிமேனியாவில் உரையாற்றும் சொ. சாந்தலிங்கம்
**முனைவர் சொ. சாந்தலிங்கம்**, இந்தியாவின் தமிழ்நாடு மாநிலத்தின் விருதுநகர் மாவட்டம், கமுதி ஊராட்சி ஒன்றியம், நீராவி ஊராட்சியில் உள்ள நீராவி எனும் கிராமத்தில் சொக்கையா என்ற நெசவாளருக்குப் பிறந்தவர். விருதுநகரில் இளங்கலை விலங்கியல் படிப்பை முடித்த இவர், மதுரை தியாகராசர் கலைக் கல்லூரியில் முதுகலைப் படிப்பில் தமிழ் இலக்கியத்தை முடித்தார். பின்னர் தமிழ்நாடு அரசு தொல்லியல் துறை நடத்திய கல்வெட்டியல் படிப்பில் பட்டயக் கல்வியைப் பயின்றார். **தொண்டை மண்டலம்:நாடுகளும் ஊர்களும்** எனும் தலைப்பில் ஆய்வு செய்து முனைவர் பட்டம் பெற்றவர். தமிழகத் தொல்லியல் துறையில் பணியில் சேர்ந்து, இறுதியில் உதவி இயக்குநராகப் பணி ஓய்வு பெற்றார். தற்போது இவர் மதுரையில் வாழ்ந்து வருகிறார்.

இவர் தற்போது பாண்டிய நாட்டு வரலாற்று ஆய்வு மையத்தின் செயலாராக உள்ளார். மேலும் முனைவர் சொ. சாந்தலிங்கம், **தொல்லியல் கழகம்** எனும் அமைப்பின் துணைத்தலைவராக உள்ளார்.

இயற்றிய நூல்கள்
---------------

இவர் *வரலாற்றில் தகடூர்* , *சித்திரமேழி*, *மதுரையில் சமணம்* போன்ற நூல்களை இயற்றியுள்ளார். இவர் பொ. இராசேந்திரனுடன் இணைந்து *கோயில் கலை*, *மாமதுரை* ஆகிய நூல்களை எழுதியுள்ளார். மேலும் *திருக்கோயில் உலா* என மொத்தம் ஏழு தமிழ் நூல்களை இயற்றியுள்ளார்.

மேற்கோள்கள்
-----------

1. ↑  Learning from the Past சொ. சாந்தலிங்கம் அவர்களது பேட்டி - The Hindu
2. ↑
3. ↑  "தொல்லியல் கழகம்". 2019-09-13 அன்று மூலம் பரணிடப்பட்டது. 2019-06-19 அன்று பார்க்கப்பட்டது.
4. ↑  முனைவர் சொ. சாந்தலிங்கம் இயற்றிய நூல்கள்
5. ↑  கோயில் கலை நூல்
6. ↑  மாமதுரை -வரலாற்று நூல்

வெளி இணைப்புகள்
---------------

* நொபுரு கராசிமா நினைவுக் கருத்தரங்கம் - முனைவர் சொ. சாந்தலிங்கம் உரை
**ஜான் எவான் பால்டுவின்** *(John Evan Baldwin)* (6 திசம்பர் 1931 – 7 திசம்பர் 2010) ஒரு பிரித்தானிய வானியலாளரும் அரசு கழக ஆய்வுறுப்பினரும் ஆவார். இவர் 1954 இல் இருந்து கேவண்டிழ்சு வானியற்பியல் குழுவில் பணிபுரிந்தார்.  முன்பு இது முல்லார்டு கதிர்வீச்சு வான்காணகம் என அழைக்கப்பட்டதாகும். இவர் கதிர்வீச்சு வானியலில் வானியல்வகை குறுக்கீட்டளவியை வடிவமைப்பதில் பாத்திரம் வகித்துள்ளார். பின்னர், வானியல் ஒளியியல் குறுக்கீட்டளவியை வடிவமைப்பதிலும் இலக்கப் படிமவாக்கத்திலும் பங்களிப்புகள் செய்துள்ளார். இவர் ஆந்திரமேடோ பால்வெளி கதிர்வீச்சு உமிழ்வும் பெர்சியூசு பால்வெளிக் கொத்துக் கதிர்வீச்சு உமிழ்வும் பற்றிய முதல் படங்களை எடுத்துள்ளார்; மேலும் பல முனைவான செயல்பாட்டில் உள்ள பால்வெளிகளின் இயல்புகளை அளந்துள்ளார். இவர்1985 இல் பொருள்வில்லை மறைக்கும் குறுக்கீட்டளவி நோக்கீடுகளை மேற்கொண்டுள்ளார். பிறகு, இவர் கேம்பிரிட்ஜ் ஒளியியல் பொருள்வில்லைத் தொகுப்புத் தொலைநோக்கியை உருவாக்கி, அதை இயக்கிட உதவியுள்ளார். அதேபோல இலக்கப் படிமவாக்க முறையையும் உருவாக்க உதவியுள்ளார். இவருக்கு 2001 இல் ஜாக்சன் குவில்ட்டுப் பதக்கம் தரப்பட்டது. குறுக்கீட்டளவியல், பொருள்வில்லை வடிவமைப்புப் புலங்களில் தொழில்நுட்பப் பங்களிப்புகளுக்காக வழங்கப்பட்டது.

இவர் கேம்பிரிட்ஜ், அரசிக் கல்லூரி ஆய்வுறுப்பினராக 1949 இல் தேர்ந்தெடுக்கப்பட்டார். அங்கு ஆக்கல்லூரியின் ஆய்வுறுப்பினராக1999 முதல் தேர்ந்தெடுக்கப்பட்டு, அத்தகைமையோடு தன் ஆயுள் முழுவதும் அதாவது, 2010 இல் தன் இறப்பு நேர்ந்தவரை தொடர்ந்திருந்துள்ளார்.

மேற்கோள்கள்
-----------

1. ↑  Malcolm\_Longair (2011). "John Evan Baldwin. 6 December 1931 -- 7 December 2010". *Biographical Memoirs of Fellows of the Royal Society* **57**: 3–23. doi:10.1098/rsbm.2011.0011.
2. ↑  Astrophysics Group members - John Baldwin பரணிடப்பட்டது 2005-11-01 at the வந்தவழி இயந்திரம் *mrao.cam.ac.uk*
3. 1 2   *The Observatory*. **121**. 2001. p. 353.
4. ↑  "Medallists of the Royal Astronomical Society". Royal Astronomical Society. 2011-07-16 அன்று மூலம் பரணிடப்பட்டது. 2009-10-01 அன்று பார்க்கப்பட்டது.

வெளி இணைப்புகள்
---------------

* - John Baldwin's page at the MRAO
* - Photo of John Baldwin பரணிடப்பட்டது 2017-02-17 at the வந்தவழி இயந்திரம் with Jan Hendrik Oort, Bob Rubin and Vera Rubin
**ஜார்ஜ் ஆர். ஆர். மார்ட்டின்** அல்லது **ஜார்ஜ் ஆர். ஆர். மார்டின்** (*George R. R. Martin*, பி. செப்டம்பர் 20, 1948) ஒரு அமெரிக்க கனவுருப்புனைவு எழுத்தாளர். ஜார்ஜ் ரேமண்ட் ரிச்ச்சர்ட் மார்ட்டின் என்பது இவரது முழுப்பெயர். ஜி. ஆர். ஆர். எம் என்று தனது முன்னெழுத்துகளாலும் அறியப்படுகிறார். *எ சாங் ஆஃப் ஐஸ் அண்ட் ஃபயர் (A Song of Ice and Fire)* கனவுருப்புதின வரிசை இவரது குறிப்பிடத்தக்க படைப்பாகும். கனவுருப்புனைவுகளைத் தவிர திகில் புனைவு, அறிபுனை போன்ற பாணிகளிலும் புத்தகங்களை எழுதியுள்ளார். பல ஆங்கில தொலைக்காட்சித் தொடர்களில் திரைக்கதை ஆசிரியராகவும் பணியாற்றியுள்ளார். அமெரிக்காவின் டொல்கீன் என்று கருதப்படும் மார்ட்டின் தற்போது கனவுருப்புனைவு உலகின் பெரும் புள்ளிகளில் ஒருவராவார்.

1970களில் அறிபுனை சிறுகதைகளை எழுதத் தொடங்கிய மார்ட்டின் பல முறை ஹூகோ மற்றும் நெபூலா விருதுகளுக்கு பரிந்துரை செய்யப்பட்டார். 1980களில் தொலைக்காட்சித் துறையில் சேர்ந்து திரைக்கதைகளை எழுதத்தொடங்கினார். *தி டிவிலைட் சோன்*, *பியூட்டி அண்ட் தி பீஸ்ட்* போன்ற வெற்றிபெற்ற தொடர்களில் திரைக்கதை எழுத்தாளாராகப் பணியாற்றினார். இக்காலகட்டத்தில் புத்தகங்களில் தொகுப்பாசிரியாராகவும் வேலை பார்த்தார். 1996ல் *எ சாங் ஆஃப் ஐஸ் அண்ட் ஃபயர்* வரிசையில் முதல் புதினமான *எ கேம் ஆஃப் துரோண்ஸ் (A Game of Thrones)* வெளியாகி பெரு வெற்றி பெற்றது. ஏழு புத்தகங்களைக்கொண்ட இந்த வரிசையில் இதுவரை ஐந்து புத்தகங்கள் வெளியாகியுள்ளன. மார்ட்டினின் பல படைப்புகள் திரைப்படங்களாகவும், தொலைக்காட்சித் தொடர்களாகவும் எடுக்கப்பட்டுள்ளன. தற்சமயம் *எ கேம் ஆஃப் துரோண்ஸ்* புதினம் அமெரிக்காவின் ஹெச். பி. ஓ நிறுவனத்தால் தொலைக்காட்சித் தொடராகத் தயாரிக்கப்பட்டு வருகிறது. தனது எழுத்துக்காக ஹூகோ, நெபூலா, பிராம் ஸ்டோக்கர் உட்பட பல விருதுகளை வென்றுள்ளார். வாசகர்களுடன் இணையம் மூலமாகவும், அறிபுனை / கனவுருப்புனைவு கருத்தரங்குகள் மூலமாகவும் நெருங்கிய தொடர்பு கொண்டுள்ள மார்ட்டின் தனது மிகப்பிரபலமான படைப்பான *எ சாங் ஆஃப் ஐஸ் அண்ட் ஃபயர்* ஐ முடிக்காமல் இழுத்தடிக்கிறார் என்ற குற்றச்சாட்டும் எழுந்துள்ளது.

வெளி இணைப்புகள்
---------------

* 

விக்கிமீடியா பொதுவகத்தில்,  
 ***ஜார்ஜ் ஆர். ஆர். மார்ட்டின்***   
என்பதின் ஊடகங்கள் உள்ளன. 

* அதிகாரப்பூர்வ இணையதளம்
* Not A Blog: வலைப்பதிவு